БКМ-62103

БКМ-62103 — беларуская ўдасканаленая мадэль беларускага трамвая АКСМ-601 з транзістарнай сістэмай кіравання, цягавымі рухавікамі пераменнага току, якія дазваляюць эканоміць да 50 % ужывання электраэнергіі, калі параўнаць з рэастатна-кантактарнай сістэмай кіравання, са змененай святлатэхнікай, бамперамі і шклом каля цэнтральных дзвярэй. Уяўляе сабой аднасекцыйны вагон, які мае дзве маторныя цялежкі вытворчасці «Белкамунмаш», трохдзверны, з пераменным узроўнем падлогі (у сярэдзіне салона падлога нізкая) і асінхроннымі цягавымі электрарухавікамі. Прызначаны для эксплуатацыі на трамвайных лініях з шырынёй каляіны 1524 мм.

Катэгорыя:Трамваі Белкамунмаш